རེབ་གོང་དྲུག་པའི་ཀླུ་རོལ་ནི་མཚོ་སྔོན་ཞིང་ཆེན་རྨ་ལྷོ་བོད་རིགས་རང་སྐྱོང་ཁུལ་ཐུན་རིན་རྫོང་ཁོངས་སུ་ཁྱབ་པའི་ཁྱད་དུ་འཕགས་པའི་དམངས་ཁྲོད་ཀྱི་ཡུལ་སྲོལ་བྱ་འགུལ་ཞིག་ཡིན། ཧོར་ཟླ6པའི་ཚེས16ཉིན་རྒྱལ་ཁབ་ཀྱི་དངོས་པོ་མ་ཡིན་པའི་རིག་གནས་ཤུལ་རྫས་ཁྲོད་བདམས་ཡོད་པའི་རེབ་གོང་དྲུག་པའི་ཀླུ་རོལ་དེ་ས་དཀྱིལ་སྡེ་བ་ནས་རྩེ་མགོ་རྩོམ་པ་ཡིན་ལ། བསྟུད་མར་ཧོར་ཟླ6པའི་ཚེས25ཉིན་བར། གླིང་རྒྱ་དང་གཉན་ཐོག སོག་རུ། ལྕང་སྐྱ། བོད་སྐོར། བྱང་ཆུབ་སོགས་སུ་ལྷ་གསོལ་བསང་གཏོང་གི་རྩེད་སྟོན་ཆོ་ག་རྒྱ་ཆེར་སྤེལ་གྱིན་ཡོད།